| ***Vasaros audra*** |
| --- |
|  |
|  |
| Pavadinimas | *Vasaros audra* |
| Kilmės šalis | Vokietija |
| Režisierius | Marco Kreuzpaintner |
| Prodiuseris (-iai) | Jakob Claussen |
| Scenaristas (-ai) | Thomas BahmannMarco Kreuzpaintner |
| Kompozitorius | Niki Reiser |
| Vaidina | Robert StadloberKostja UllmannAlicja Bachleda-CuruśMiriam MorgensternMarlon KittelHanno KofflerJürgen TonkelLudwig BlochbergerTristano Casanova |
| Metai | 2004 |
| Žanras | Romantinė drama |
| Trukmė | 98 minutės |
| Kalba | vokiečių |
| Platintojas | **Vokietija:**X Verleih AG**JAV:**Regent Releasing |
| Montažas | Hansjörg Weißbrich |
| Kinematografija | Daniel Gottschalk |
| Biudžetas | €2,700,000 (~JAV$3,400,000) |
| **IMDb įrašas** |

***Vasaros audra*** (vok. **Sommersturm**) yra 2004-ųjų metų vokiečių režisieriaus Marco Kreuzpaintner filmas. Filme vaidina Robert Stadlober, Kostja Ullmann, Alicja Bachleda-Curuś, ir Marlon Kittel. Tai istorija apie irklavimo regatą, kurios kulminacija virsta vasaros audra.

Siužetas
--------

Komandos iš visos Vokietijos įsikuria ramioje stovyklavietėje ir savaitę treniruodamiesi ruošiasi finalinei irklavimo rungčiai. Teritorija, kurioje jie ruošiasi regatai priklauso pietų Vokietijos irklavimo klubui RSC. Tobis (aktorius Robert Stadlober) ir Achimas (aktorius Kostja Ulmann) ilgus metus buvo geriausi draugai ir kaip komandos kapitonas ir irkluotojas jie padėjo savo komandai pasiekti ne vieną pergalę. Dabar jų laukia kitas iššūkis – regata šalies pakraštyje. Tačiau ši kelionė nebebus tik paprasta vasaros stovykla ir pirmosios problemos netrunka pasirodyti.

Berniukai džiaugiasi žinia, jog šalia jų įsikurs merginų irklavimo komanda iš Berlyno, tačiau, dėl netikėto likimo posūkio, merginų komandos pasirodymas atšaukiamas ir jas pakeičia Queerschlag („Queerstrokes") gėjų jaunimo irklavimo komanda.

Kai labai laukta Berlyno mergaičių komanda pakeičiama į atletiškų vaikinų – gėjų, Tobis ir jo komanda priverčiama grumtis su savo išankstiniais nusistatymais, baimėmis ir, galbūt, paslėptais troškimais. Įtampa auga, Tobio, Achimo ir kitų galvose kaupiasi pyktis ir galiausiai išsilaisvinimas, tarsi kaip vasaros audra, kuri nenumaldomai kaupiasi virš ežero kranto.

Viduje tvyranti įtampa tarp jo komandos ir „Queerschlag" narių, pastūmėja Tobį prisipažinti apie ilgai užslėptus jausmus savo draugui ir komandos nariui Achimui, kuris neabejingas savo merginai Sandrai (aktorė Miriam Morgenstern). Atstumtas Achimo, Tobis jaučiasi prislėgtas, tačiau jį iš dalies paguodžia nauja draugystė su „Queerschlag" komandos nariu Leo (aktorius Marlon Kittel).

Įtampa tarp abiejų komandų narių pasiekia kulminaciją vasaros audros metu, per kurią Leo išduoda Tobio potraukį tai pačiai lyčiai girdint Tobio komandos nariams. Tobis niegia esantis homoseksualus. Bandydamas apginti Tobio nuomonę, vienas iš komandos narių paprašo Tobio merginos Ankės (aktorė Alicija Bachleda-Curuś) tai patvirtinti. Ankė, vienintelė, kuriai Tobis atskleidė savo paslaptį tyli.

Galų gale, Tobis prisipažįsta savo komandos nariams esantis homoseksualus. Filmo pabaigoje visos komandos susirungia finalinėje regatoje.

Apdovanojimai
-------------

* Režisierius (Marco Kreuzpaintner), New Faces Award, Vokietija, 2005
* Geriausias jaunas aktorius – filmas (Robert Stadlober)

Garso takelis
-------------

Filmo garso takelyje skamba hitu tapusi daina „Willkommen" iš albumo *Herz*, kurį atlieka vokiečių duetas Rosenstolz; singlas 2004 metų rugsėji pateko į Vokietijos Top 10.

1. „Blonde on Blonde" – Nada Surf
2. „Shake the Foundation" – Radio 4
3. „Willkommen" – Rosenstolz
4. „Los, Wixen" – Niki Reiser
5. „Auf ins Bergische" – Niki Reiser
6. „We’ll Never Know" – Roman Fischer
7. „Maltes Kuss" – Niki Reiser
8. „Flames" – VAST
9. „Verwirrt" – Niki Reiser
10. „Achim" – Niki Reiser
11. „Getaway" – Roman Fischer
12. „Jim’s Theme" – Niki Reiser
13. „Coming Out" – Niki Reiser
14. „Catch Me" – Kerosin
15. „We Oh We" – The Hidden Cameras
16. „Crooked Lines" – The Go-Betweens
17. „For Lovers" – Wolfman/Pete Doherty
18. „The Power of Love" – Frankie Goes to Hollywood
19. „Sommersturm" – Niki Reiser
20. „The Summer We Had" – Nova International
21. „Go West" – Nova International

Nuorodos
--------

* Informacija apie filmą anglų kalba
* Informacija apie filmą vokiečių kalba
* *Vasaros audra* filmo reklaminis klipas
* Summer Storm svetainėje Internet Movie Database
* Summer Storm svetainėje Rotten Tomatoes